1. **A POWER POINT KÉSZÍTÉSE ÉS FELHASZNÁLÁSI LEHETŐSÉGEI A MAGYARTANÍTÁSBAN**

***2.1. A Power Point készítésének lépései, szabályok bemutatása***

A PPT készítésének lépéseit képzői előadás során ismerik meg a résztvevők, majd a legfontosabb szabályok csoportmunka során kerülnek kialakításra. A képző által irányított foglalkozás keretében a rendelkezésre álló eszközök/csomagolópapír, filc, blutech/ segítségével csoportmunkában történik a közös gondolattérkép elkészítése.

Feladat: Készítsenek csoportmunkában olyan gondolattérképet, amely rögzíti a PPT alkalmazásával kapcsolatos legfontosabb szabályokat!

Reflexiók a feladathoz:

Várható tartalmak:

* A PPT technikai megoldásai /betű, háttér, animációk, hiperhivatkozások, multimédia használata/
* A PPT szakmaisága
* A PPT logikája, mennyire segíti a megértést
* Az előadás módja
* Időbeosztás

A csoportvélemények összegzése digitális gondolattérkép segítségével rögzítődik. Ez adja a későbbiekben elkészülő PPT-k értékelésének alapját.

Módszer: gondolattérkép

***2.2. A PPT innovatív használata a magyarórákon***

A PPT innovatív használatának bemutatása a felhasznált szakirodalom és a résztvevők saját ötletei alapján valósul meg. A saját tanári gyakorlatra és a szakirodalomban foglaltakra alapozva olyan egyéni ötleteket egyesítenek csoportprezentációjukban, amelyek bemutatják a PPT magyarórai felhasználási lehetőségeit.

Feladat: Egyéni ötletekre és egyéni prezentációkra alapozva csoportmunkában készítsenek olyan PPT-t, amelyik a Power Point magyartanítás során alkalmazható felhasználási lehetőségeit és interaktivitásra lehetőséget adó megoldásait mutatja be! A feladat teljesítése során ügyeljenek arra, hogy az elkészült munka megfeleljen a közösen kialakított szempontsornak!

Reflexiók a feladathoz:

Várható tartalmak:

* Óra eleji motiválás
* Tanári, tanulói prezentáció
* Vázlatírás
* Megosztott PPT segítségével közös szerkesztés a tanulókkal
* Szóbeli vagy írásbeli feladatmegoldás /igaz-hamis, feleletválasztós, virtuális túra/ stb.

Módszer: fordított osztályterem

Felhasznált irodalom:

<http://moderniskola.hu/cikk/virtualis-turak-powerpoint-kalandos-birodalmaban>

<http://www.blog.namesztovszkizsolt.com/wpcontent/uploads/2009/10/powerpoint/ppsablonok.htm>

<http://www.powtoon.com/>

**3. A PREZI KÉSZÍTÉSE ÉS ALKALMAZÁSI LEHETŐSÉGEI**

***3.1. Miért jó a Prezi? ­­- Regisztrálás a Prezi.com-ra, a felület megismerése, a Prezi sajátosságainak bemutatása***

Képzői prezentáció segítségével ismerkednek meg a résztvevők a Prezi – magyar fejlesztésű prezentációs eszköz – jellemzőivel és használatával. Majd önálló regisztráció következik a Prezi.com-ra, és képzői támogatással egyéni munkában használják a felületet.

Feladat: Regisztráljon a Prezi.com felületére! Önálló munkában, illetve szükség esetén képzői segítséggel ismerkedjen a Prezi eszköztárával és lehetőségeivel!

Reflexiók a feladathoz /kiemelt szempont a Prezi újszerűsége, használatának lehetőségei/:

Várható tartalmak:

* A Prezi és a PPT összehasonlítása
* A Prezi, mint nem-lineáris prezentációs szoftver előnyei és hátrányai
* A használat során felmerülő nehézségek

Módszer: frontális előadás majd egyéni munka /szükség szerint képzői támogatással/

***3.2. A Prezi magyarórai használata***

A Prezi magyarórai használatának bemutatása az előző foglalkozás és a résztvevők saját ötletei alapján valósul meg. A képzői előadásra, saját tanári gyakorlatra alapozva olyan egyéni ötleteket beszéljenek meg és rögzítsenek páros munkában, amelyek bemutatják a Prezi magyarórai innovatív felhasználási lehetőségeit.

Feladat: Páros munkában készítsenek, illetve alakítsanak át olyan prezit, amely akár nyelvtan-, akár irodalomórán felhasználható tananyagot mutat be! Ügyeljenek arra, hogy ne csupán szöveget és képeket illesszenek be!

Az elkészült munkát mutassák be a társaiknak! A bemutatók végén értékeljék a többi páros munkáját is!

Reflexiók a feladathoz:

A reflexióhoz javasolt kérdések:

* Milyen nehézségei voltak a feladat megoldása során?
* Mit módosítana saját prezijén a vélemények meghallgatása után?
* Milyen technikai szint figyelhető meg a látott munkában?
* Mennyit adott hozzá a látott prezi a konkrét tananyaghoz?
* Szemléletesebb, látványosabb, korszerűbb volt-e a tananyag feldolgozása ezzel az alkalmazással? Miért?
* Kihasználta-e a látott prezentáció a Prezi lehetőségeit?
* Milyen további fejlesztési javaslatai vannak a látott munkákhoz?

Várható tartalom:

* Színvonalas átalakított illetve saját prezi összeállítása
* A magyarórai felhasználási lehetőségek bemutatása
* A készítés során felmerülő technikai és szakmai problémák megbeszélése

Módszer: páros munka, irányított megbeszélés, vita

Ajánlott irodalom:

<http://www.youtube.com/watch?v=V5ixpqmzdWU>

1. **JÁTÉK A KÉPEKKEL**

***4.1. A képekhez kapcsolódó alkalmazások ismertetése és azok használata a magyarórai gyakorlatban - Tagxedo, Autocollage és a gondolattérkép***

A képekhez kapcsolódó alkalmazások közül a közül a Tagxedo, Autocollage és a gondolattérkép /Bubbls/ alkalmazásának folyamatát képzői előadás során ismerik meg a résztvevők, majd mindhárom alkalmazást csoportmunkában gyakorolják a szakértői mozaik módszerével. Ezt követően az alkalmazások bemutatása alkalmat ad a közös ötletbörzére.

Feladat: Készítsenek csoportmunkában a tanult alkalmazások segítségével a magyarórán használható mintafeladatokat és megoldásokat! Nevezzenek meg további felhasználási lehetőségeket!

Reflexiók a feladathoz:

Várható tartalmak:

* A Tagxedo, Autocollage és a gondolattérkép használata
* Magyarórai alkalmazási lehetőségek
* A tanult alkalmazások használatának pedagógiai, valamint szakmódszertani vonatkozásai

Módszer: csoportmunka, szakértői mozaik, prezentáció, ötletbörze

Ajánlott irodalom:

<https://www.youtube.com/watch?v=CyWtEuNJhEA>

<http://www.tanarblog.hu/letoelthet-tananyagok/1818-autocollage-kepmontazsok-egyszeren>

http://matchsz.inf.elte.hu/sdt/tananyag\_hu/Imagine\_tananyag/2\_olvasmany/olvasmany.html

http://www.tanarblog.hu/cikk/gondolatterkep-a-csodaeszkoz

***4.2. A képektől a videóig*** – ***A Photostory alkalmazása. A videók felhasználási lehetőségei a tanórákon.***

Képzői prezentálás után a résztvevők saját fotótárból Autocollage bemutatót készítenek csoportmunkában. Majd a videók felhasználási lehetőségeiről asztalterítő-módszerrel tartanak közös megbeszélést a csoportok. A záró képzői ismertetés egy videókészítésre alapozott megvalósult projektet mutat be.

Feladat: Készítsenek Photostory bemutatót saját képanyagból, majd ismertessék azok magyarórai vagy tanórán kívüli felhasználási lehetőségeit!

A videók felhasználási lehetőségeiről tartsanak közös megbeszélést asztalterítő-módszerrel, majd ismertessék azok megállapításait!

Reflexiók a feladathoz:

Várható tartalmak:

* A Photostory használata, technikai kérdések
* Magyarórai alkalmazási lehetőségek
* A tanult alkalmazás használatának pedagógiai, valamint szakmódszertani vonatkozásai

Módszer: csoportmunka, asztalterítő-módszer, prezentáció, közös megbeszélés

Ajánlott irodalom:

<http://www.tanarblog.hu/search?term=photostory>

1. **A FOGLALKOZÁSOK JÓ GYAKORLATAINAK BEMUTATÁSA**

Képzői válogatás alapján a legjobbnak ítélt „jó gyakorlatok” bemutatása történik a foglalkozáson. A résztvevői csoportok saját szempontsor alapján borítékos módszerrel értékelik a látottakat. A foglakozást képzői értékelés zárja.

Feladat: Csoporton belüli egyeztetés után a legjobbnak ítélt egyéni jó gyakorlatokat mutassák be a résztvevők! Az alkalmazások bemutatása után helyezzék borítékba a bemutatók értékelését!

Reflexiók a feladathoz:

Várható tartalmak:

* Jó gyakorlatok bemutatója
* A felmerült kérdések megbeszélése – technikai, tantárgyi és szakmódszertani kérdések

Módszer: egyéni prezentációk, csoportmunka, irányított beszélgetés